સચીન જીઆઇડીસીના સૂત્રો કહે છે કે, જીઆઇડીસી કે અન્ય કોઇ સરકારી એકમો પાસે સચીનના મેજર વોટર યુઝર્સ દ્વારા પાણી કોઇ ખાનગી કંપની આપે તેવી કોઇ માંગ કરવામાં આવી નથી. છતા આ ટેન્ડર આવ્યું છે. આ ટેન્ડર પાછળ પાણી વિતરણ કરવાનો ઇરાદો ઓછો જણાય છે. વાસ્તવમાં આ ટેન્ડરની આડમાં જીઆઇડીસીના સસ્પેન્ડેડ ડેપ્યુટી ઇજનેર, એક પાણી માફિયા અને એક તેના મળતિયા બિલ્ડરની દાનત કતારગામમાં બીઆરસીને પાણી આપવા માટે તાપી કિનારે જ્યાં ઇન્ટેકવેલ જયાં આવ્યો છે, તે ઇન્ટેકવેલનો ૩૦૦૦ ચોરસમીટરનો સોનાની લગડી જેવો જમીનનો ટુકડો ૩૦ કરોડમાં પડાવી લેવાની દાનત પણ છે. બીઆરસીને વર્ષો પહેલા સિંચાઇ વિભાગ કરાર આધારિત ૩૫ એમએલડી પાણી તાપી નદીમાંથી વિતરણ કરતું હતું. બીઆરસીની લાઇન છેક વરાછા ફલાયઓવર સુધી છે. સચીનના ઉદ્યોગકારોમાં ચર્ચા એવી છે કે, જમીનનો ટુકડો સસ્તામાં પડાવવા સાથે પાણીનો વેપલો કરવાનું પણ આ પ્રોજેકટ થકી મળશે.